cyanic-selkie/wikianc huggingface dataset:
Facebook
Par Facebook no citiem portāliem
Facebook portālā ikvienam tā lietotājam ir iespējams spēlēt neskaitāmas spēles, tādas kā Sorority Life, kas tā lietotājam ļauj iejusties ASV kopmītņu pilsētiņas dzīvē un justies kā korporācijas biedram, Mafia Wars, kas ļauj karot ar citiem lietotājiem, kas veido savas mafijas, Pet Society, kas ļauj katram audzēt savu dzīvnieciņu, par kuru rūpēties. Un viena no šādām spēlītēm ir Farmville, kas katram ļauj izveidot savu fermu un audzēt tajā ko tik sirds kāro un par paveikto darbiņu iegūt naudiņu, par kuru iegādāties aprīkojumu, dzīvniekus, sēklas, mājas utt. Šī spēlīte vien ar saviem 69 miljoniem aktīvajiem lietotājiem savā popularitātē ir pārspējusi visiem labi pazīstamo portālu Twitter.
Runājot par pašu Facebook, skaitļi tiešām ir iespaidīgi. Mēneša laikā Facebook 350 miljoni lietotāju apskata 200 miljardus lapu šajā portālā. Portālā esošajā mini sarakstē katru dienu tiek nosūtītas 1,6 miljardi ziņu un katru sekundi portālā tiek ievietotas 1,4 miljoni fotogrāfijas.
Facebook veidotājs Marks Zakerbergs šo portālu nodēvēja par „kustību” nevis portālu un piezīmēja, ka šis ir tikai uzņēmuma uzvaras gājiena sākums, nevis beigas.
Facebook Stratēģiskās plānošanas nodaļas vadītājs Trevors Džonsons stāstīja, ka katrs lietotājs šo mājaslapu uztver citādāk un izmanto citiem mērķiem. Facebook laika gaitā ir ļoti mainījies un sastāv no daudziem elementiem – lietotāju profiliem, domubiedru grupām, spēlēm un vairāk nekā 90000 lietotnēm.
Viktorija Bekhema
Viktorija Karolīna Bekhema (en; dzimusi Adamsa Hārlovā, Anglijā) ir britu dziedātāja, dziesmu autore, dejotāja, uzņēmēja, aktrise un modele. Savas karjeras sākumā bija britu popgrupas Spice Girls dalībniece, taču grupas izjukšanas brīdī turpināja dziedātājas karjeru, sasniegdama Lielbritānijas topa pirmo desmitnieku. Taču lielāku popularitāti viņa ir izpelnījusies ar modes dizaineres karjeru. Bekhema ir filmējusies piecās dokumentālajās filmās.
Facebook
Par Facebook no citiem portāliem
Šādi skaitļi un straujie portāla augšanas tempi parāda, ka drīzumā Facebook būs pasaulē tāda pati savdabīga „iedzīvotāju datubāze” kā Latvijā populārais portāls draugiem.lv.
Viktorija Bekhema
V. Bekhema ir precējusies ar vienu no slavenākajiem angļu futbolistiem Deividu Bekhemu. 2015. gadā pāra kopējā bagātība tika lēsta naudas ieņēmumi bija 508 miljonu britu mārciņu apjomā.
Facebook
Latvija sociālajā tīklā Facebook
„If you like Latvia, Latvia likes you” jeb „Ja tev patīk Latvija, Latvijai patīc tu” – ar šādu saukli jau kopš 2012. gada 27. janvāra sociālajā tīklā Facebook komunicē Latvija. Šobrīd tai jau ir pieteikušies 31 874 sekotāji. Projekts – izveidot oficiālo valsts lapu konkrētajā sociālajā tīklā – ir valsts institūciju iniciatīva, kuras galvenā ideja ir veicināt Latvijas starptautisko atpazīstamību.
„Latvija ir viena no pirmajām valstīm, kas atklāj savu oficiālo lapu sociālajā tīklā „Facebook”,” tā Latvijas oficiālās „Facebook” lapas „If you like Latvia, Latvia likes you” atvēršanas preses konferencē norādīja Ministru prezidents Valdis Dombrovskis. Latvijas mājaslapas sociālajā tīklā Facebook pamatideja ir: ja tev patīk Latvija, Latvijai patīc tu. Ar lapas palīdzību valsts iestādēm ir iespēja komunicēt citādi, nekā tas bija ierasts līdz šim. "Šī ir iespēja spodrināt Latvijas tēlu pasaulē un veicināt Latvijas starptautisko atpazīstamību. Jautājums ir tikai, cik ļoti caur šo jauno komunikācijas kanālu spēsim cilvēkus ieinteresēt un informēt par to, kas ir Latvijā - par kultūru, ievērojamākajām vietām -, un tā veicināt gan Latvijas atpazīstamību, gan tūrisma pieplūdi, gan arī nodot tos vēstījumus, kas mums ir svarīgi," skaidro Ministru prezidents Valdis Dombrovskis.
Cenzūra
Facebook pastāvīgi ir gan cenzūras upuris, gan šādas cenzūras radītājs. Vairākās valstīs šo platformu bloķē vai uz ilgu laiku bloķēja, lai to iedzīvotāji nekontaktētos ar ārvalstniekiem, kas pauž attiecīgās valsts varai naidīgus viedokļus un varētu ietekmēt iedzīvotāju uzskatus — ievērojamākās no tām ir Ķīna, Krievija, Irāna un Turcija. Daudzās valstīs reizēm notiek īslaicīga Facebook vai visa Interneta bloķēšana sabiedrisku nemieru vai protestu laikā, lai pārrautu nemiernieku savstarpējos sakarus. Ir arī vietējas īpatnības, tā Austrijā, Vācijā un Francijā bloķēja tekstus, kas noliedza Holokaustu, tai skaitā arī Facebook..
Vienlaikus lietotāji apsūdz cenzūrā pašu sociālo tīklu, kura vadība reizēm atzīst cenzūru un uzskata to par likumīgu, kā seksuālu attēlu publikācijas gadījumā. Pie tam cenzūra liedza publicēt arī klasisko gleznu reprodukcijas, saskatot seksualitāti jebkurā intīmo vietu attēlojumā un reizēm pat skūpstos. 2021. gada sākumā, kad ASV izvērsās konflikts par vēlēšanu iznākuma likumību, opozīcijas līderis tika bloķēts Facebook un sīktekstu vietnē Twitter, cenzūru izjuta arī daudzi citi konservatīvā spārna pārstāvji. Paša Facebook vadība apgalvoja, ka izmaiņu rezultātā cietušas visas politiskās grupas un tās vērstas uz vietējo un ģimenisko ziņu prioritāti pār valsts līmeņa notikumiem. Tā rezultātā parādījās vairāki jauni sociāli tīkli, kuri deklarēja mazāku cenzūru, taču vismaz pirmajos gados tiem pat visiem kopā neizdevās pietuvoties Facebook popularitātes līmenim. To ietekmēja arī šo tīklu ārēja cenzēšana ASV, piemēram, viņu aplikāciju izņemšana no Google un Apple tiešsaistes izplatīšanas vietnēm. Pēc dažiem mēnešiem arī Latvijā izraisījās publisks skandāls, kad Facebook cenzēja Māras Zālītes un Alvja Hermaņa tekstus. 2023. gadā ievērību izpelnījās gadījums, kad Facebook aizliedza dzejnieka Imanta Ziedoņa tekstu un uz laiku nobanoja tā pārpublicētāju. Par Latvijas valsts piederīgo darbošanos Facebook pretukrainiskajā cenzūrā Valsts drošības dienests uzsāka pārbaudi.
Neskaitot politiskos, politnekorektos un seksuālos jautājumus, Facebook cenzūrai neregulāri pakļauta tiek arī klimata maiņu katastrofāluma apšaubīšana, saites uz konkurējošiem sociāliem tīkliem, Covid-19 nopietnības un vakcinēšanās lietderības apšaubīšana.
Latvijā cenzūru veic CCC Riga Digital Services, kas ir daļa no starptautiskas kanādiešu firmas TELUS ar biroju Rīgā, no kuras Facebook iepērk satura moderēšanas pakalpojumu. Firmas uzdevumos ietilpst ne tikai lietotāju veidotā satura moderācija, bet arī nevēlamu lietotāju dzēšana. Šādas pašas funkcijas TELUS nodaļas veic citās valstīs, daļā kuru, tāpat kā Latvijā, tās tiek vainotas politiskā angažētībā un Bulgārijā pat novedušas līdz publiskiem protestiem, piespiežot TELUS biroju atstāt valsti. Tā kā Facebook politiskās un ētiskās vadlīnijas tiek mainītas gandrīz ik divas nedēļas un tās netiek darītas zināmas lietotājiem, moderatori paši bieži nepārzina savus pienākumus un spēkā esošos noteikumus. Šos noteikumus un to izmaiņas valstu vai citu spēku organizētām grupām viegli izmantot savā labā, ar formāliem ieganstiem bloķējot pretēju uzskatu lietotājus, kas arī regulāri notiek. Daudzos jautājumos Facebook ir nelīdzsvarota attieksme, piemēram, krievus nievājošie vārdi tiek uzskatīti par aizskarošākiem nekā pret latviešiem vai ukraiņiem vērstie aizskarošie termini, kas radījis lietotājos uzskatu par Facebook vadības prokrievisko noskaņojumu.
Nakteņi
Nakteņi var būt:
Facebook
Cenzūra
Bez tiešās cenzūras Latvijā vēl darbojas žurnālistu grupas Re:Baltica paspārnē esošs kontrpropagandas birojs Re:Check, kurš kopš 2020. gada marta sniedz konsultācijas Facebook potenciālu maldu ziņu gadījumos, veic faktu pārbaudi un veido savus ierakstus, kas tiek uzspiesti lietotājiem, kuri šādas potenciālas maldu ziņas vēlas izlasīt.
Rīgas Katoļu ģimnāzija
Rīgas Katoļu ģimnāzija dibināta. Tā ir Latvijas Romas katoļu baznīcas privāta ģimnāzija. skolā mācās 223 skolēni un strādā 40 skolotāji.
Vēsture
Skola atrodas ēkā, kas sākotnēji pēc medicīnas doktora Ernesta Sokolovska iniciatīvas tika uzcelta kā privāta klīnika. Tās celtniecība uzsākta pēc arhitekta Heinriha Šēla projekta un pabeigta. Pēc tam, kad šo īpašumu nopirka Rīgas katoļu metropolijas kūrija uz jauno ēku pārcēlās iepriekš Aglonā bāzētais Garīgais seminārs. Blakus ēkai tika uzcelta kapela.
PSRS laikā ēkā tika ierīkota slimnīca, vēlāk pansionāts.
Pēc neatkarības atgūšanas ēku savā īpašumā atguva Rīgas katoļu metropolijas kūrija un šeit tika atvērta Rīgas Katoļu ģimnāzija.
Ģedimins Salmiņš
Ģedimins Salmiņš (dzimis Ainažos, miris  Rucavā) bija pedagogs, vēsturnieks, ICCF starptautiskais meistars (1998) šahā, Atzinības krusta kavalieris (2008).
Biogrāfija
Mācījies Ainažu pilsētas pamatskolā, Salacgrīvas vidusskolā, kuru beidzis 1953. gadā. Pēc skolas beigšanas turpinājis izglītoties Latvijas Valsts pedagoģiskajā institūtā (LVPI) Dabas zinātņu fakultātes fiziskās audzināšanas nodaļā. Mācību laikā Rīgā sasniedzis labus rezultātus vieglatlētikas sprinta distancēs, kā arī 1953. gada janvārī Latvijas PSR 10. čempionāta ceturdaļfinālā Cēsīs izpildīja pirmās sporta klases normu šahā. Latvijas PSR Izglītības darbinieku arodbiedrības 1957. gada čempionātā šahā izcīnīta 3. vieta (uzvarējis Marks Pasmans).
Pēc augstskolas beigšanas Ģedimins Salmiņš 1957. gada 1. augustā uzsācis darbu Rucavas vidusskolā par fizkultūras skolotāju, drīz vien sācis mācīt arī ķīmiju. No 1971. līdz 1996. gada augusta nogalei pildījis skolas direktora pienākumus.
Vairākkārt ievēlēts par deputātu vietējo pašvaldību vēlēšanās. 1989. gadā bijis Liepājas rajona padomes deputāts un vadījis izglītības komisiju. 1994. gadā kandidējis pašvaldību vēlēšanās un ievēlēts Rucavas pagasta padomes 7 deputātu skaitā. 2009. gada Rucavas novada domes vēlēšanās ievēlēts Rucavas novada domē.
Korespondencšahists
Nopietnās korespondencšaha sacensībās Ģedimins Salmiņš sāka piedalīties no 1960. gada. Spēlējis daudzos Padomju Savienībā un ārzemēs rīkotajos turnīros, sasniedzot augstas vietas gan sporta biedrības "Vārpa" sacensībās, gan starptautiskajos korespondencšaha "EU/M/GT" finālturnīros. 1988. gadā uzvarētais Ziemeļvalstu senioru I čempionāts ar 11 punktiem no 15 dod ICCF starptautiskā meistara titulu.
Vēsturnieks
2000. gadā pēc aiziešanas pensijā uzsāka ražīgu novadpētnieka un šaha vēsturnieka darbu. Tika publicētas 8 grāmatas par korespondencšahu un šaha vēsturi, kā arī daudz rakstu periodikā par Rucavas novada pagātni. Darbos par šaha vēsturi daudz pieskāries līdz šim maz pētītām Hermaņa Matisona, Friča Apšenieka, Mildas Laubertes dzīves lappusēm, kā arī Latvijas šaha attīstībai līdz 1944. gadam, īpaši uzsverot nezināmus faktus par Otrā pasaules kara laika šaha dzīvi.
Salmiņa grāmatas izceļas ar bagātīgu un rūpīgi pārbaudītu faktoloģisko materiālu, svaigu skatienu uz labi zināmām personībām, analītisku pieeju vēstures problēmām. Izklāsts grāmatās ir literāri noslīpēts, tās izceļas ar labām ilustrācijām un teicamu šaha partiju analīzi.
Piemiņas turnīri
Kopš 2013. gada Rucavā notiek Ģedimina Salmiņa piemiņas turnīri šahā, kurus organizē Rucavas novada dome un kuros piedalās galvenokārt Kurzemes šahisti. 2013. gadā pirmajā piemiņas turnīrā piedalījās 30 dalībnieki, bet 2014. gadā otrajā piemiņas turnīrā - 38 dalībnieki. 2015. gada jūlijā notika trešais piemiņas turnīrs, kurā piedalījās 30 dalībnieki. 2016. gada 17. jūlijā notika ceturtais piemiņas turnīrs, kurā piedalījās 36 dalībnieki. 2017. gada 22. jūlijā notika piektais piemiņas turnīrs, kurā piedalījās 32 dalībnieki. 2018. gada 22. jūlijā notika sestais piemiņas turnīrs, kurā piedalījās 33 dalībnieki. 2019. gada 21. jūlijā notika septītais piemiņas turnīrs, kurā piedalījās 39 dalībnieki. 2020. gada 2. augustā notika astotais piemiņas turnīrs, kurā piedalījās 43 dalībnieki. 2022. gada 7. augustā notika devītais piemiņas turnīrs, kurā piedalījās 46 dalībnieki.
Bernes kantons
Bernes kantons ir otrs lielākais no Šveices 26 kantoniem gan platība, gan iedzīvotāju skaita ziņā. Kantona administratīvais centrs ir arī visas valsts galvaspilsēta Berne. Bernes kantons robežojas ar Juras, Zoloturnas, Neišateles, Fribūras, Vo, Valē, Ūrī, Nidvaldene, Obvaldene, Lucernas un Ārgavas kantoniem. Administratīvi sīkāk Berne dalās 10 apgabalos. 2010. gada decembrī kantonā dzīvoja apmēram 979,8 tūkstoši cilvēku.
Lubartovas apriņķis
Lubartovas apriņķis ir apriņķis Polijā, Ļubļinas vojevodistes ziemeļdaļā. Robežojas ar Ļubļinas vojevodistes Lukovas, Radziņas, Parčevas, Lenčnas, Ļubļinas, Pulavu un Riku apriņķiem.
Viduskrievijas augstiene
Viduskrievijas augstiene (ru) ir vidēji liela augstiene Krievijas Eiropas daļas rietumos. Tā atrodas Austrumeiropas līdzenuma teritorijā, no Okas upes ziemeļos līdz Krievijas — Ukrainas robežai dienvidos. Austrumos to norobežo Dona. Augstienes garums ziemeļu — dienvidu virzienā ir apmēram 1000 km, bet rietumu austrumu virzienā — ap 500 km. Vidējais virsas augstums ir ap 200—250 m, maksimālais — 293 m.
Augstienes teritorijā savu tecējumu sāk dažas lielas upes — Oka, Desna, Dona un tās pieteka Severskijdoņeca. Augstiene ir ūdensšķirtne starp Kaspijas, Melnās un Azovas jūras baseiniem.
Galileo
Galileo var būt:
Ļena
Ļena (ru) vai Eliene (sah) ir upe Sahas Republikā un Irkutskas apgabalā Krievijas Federācijā, Austrumsibīrijas lielākā upe. Ietek Laptevu jūrā. Upes garums ir 4400 km (10. vieta pasaulē), baseina platība 2 490 000 km2. Ļena ir viena no visgarākajām upēm pasaulē, kas visā savā garumā tek mūžīgā sasaluma zonā. Upe tek ziemeļu virzienā. Upe ietekot jūrā veido deltu.
Ļenas lielākās pietekas virzienā no iztekas uz ieteku ir Kirenga, Vitima, Čara, Oļokma, Aldana, Viļuja un Muna.
Tecējums
Ļenas izteka ir neliels purvs 12 km attālumā no Baikāla 1650 m augstumā virs jūras līmeņa. Upes augštece ir no iztekas vietas līdz vietai, kur upē ietek Vitima. Augšteces garums ir apmēram 1/3 no visas upes garuma.
Lejpus Jakutskas Ļenas upē ietek Aldana un Viļuja. Tagad upe kļūst par gigantisku ūdensteci, tās platums jau ir 10 km, bet dziļums pārsniedz 20 metrus. Vietās, kur ir daudz salu, Ļenas platums pieaug līdz 20 - 30 km. Upes lejtecē tās baseins ir ļoti šaurs, tajā ietek vairs tikai nelielas upes. Apmēram 150 km no jūras sākas ļoti plaša Ļenas delta.
Ankasavana programma
No "ANGKASA" vārda atvasināts nosaukums "Ankasavans" (Angkasawan), kuru malajieši izmanto sava kosmonauta apzīmēšanai.
Kosmiskais lidojums
Malaizijas kosmonauta lidojums notika Starptautiskās kosmiskās stacijas 13. viesekspedīcijas ietvaros. Ekspedīcija startēja ar kosmosa kuģi Sojuz TMA-11, un tās apkalpe bija Šeihs Muszafars Šukors. Kopā ar viņu kosmosa kuģī uz staciju tika nogādāti arī SKS 16. ekspedīcijas apkalpes locekļi Jurijs Maļenčenko un Pegija Vitsone. Ekspedīcija beidzās, kad kosmosa kuģa Sojuz TMA-10 nolaižamais aparāts ar Šukoru un SKS 15. ekspedīcijas apkalpes locekļiem Oļegu Kotovu un Fjodoru Jurčihinu atgriezās uz zemes. Misija ilga 10 dienas, 21 stundas un 14 minūtes.
Autoceļš P41
P41 autoceļš Alūksne—Liepna ir reģionālais Latvijas autoceļš, kas savieno Alūksni ar autoceļu P42 Liepnā. Autoceļa garums ir 33 km un tas ir klāts ar asfalta segumu. Ceļš šķērso Alūksnes novadu.
Mahmūds Ahmadīnežāds
Mahmūds Ahmadīnežāds (, Mahmūd Ahmadinezhād, dzimis ) ir Irānas politiķis un valstsvīrs, sestais Irānas prezidents. Bijis prezidenta amatā no 2005. gada 3. augusta līdz 2013. gada 3. augustam.
Biogrāfija
Dzimis 1956. gada 28. oktobrī Aradanas ciemā, netālu no Garmsaras. Ceturtais bērns 7 bērnu ģimenē, īstajā vārdā Mahmūds Sabordžans. Tēvs - kalējs, kas no provinces pārcēlies uz dzīvi Teherānā, šiīts. 1976. gadā uzsācis studēt Teherānas zinātņu un tehnikas augstskolā, ko veiksmīgi absolvējis, 1986. gadā turpināja studijas maģistrantūrā. 1997. gadā aizstāvējis zinātņu doktora disertāciju.
Studiju gados iesaistījās antimonarhistiskajā studentu kustībā, iestājās konservatīvajā islāmistu organizācijā "Par saišu starp universitātēm un garīgajām skolām stiprināšanu". 1980. gadā kā brīvprātīgais "islāma revolūcijas sargu" vienībā devās uz fronti, lai piedalītos karā pret Sadama Irāku. Pēc demobilizācijas uzsāka politiķa karjeru: vispirms kļuva par Hojas pilsētas mēru (Rietumazerbaidžānas provincē), vēlāk kļuva par Kurdistānas provinces gubernatora padomnieku. Pieņēma vārdu "Ahmadīnežāds", kas norāda piederību pravieša Muhameda ciltij (viņa māte bija no seīdiem). No 1993. līdz 1997. gadam bija Ardabīlas ostāna gubernators, amatu savienošanas kārtībā arī Kultūras un izglītības ministra padomnieks. 1997. gadā kļuva par pasniedzēju savā "alma mater" un atgriezās politikā tikai pēc 6 gadiem. 2003. gadā ievēlēts par Teherānas mēru. Par valsts prezidentu tika ievēlēts, iegūstot 62% vēlētāju atbalstu (2009. gada jūnijā tika ievēlēts uz otru termiņu, kad par viņu balsoja 65% vēlētāju). Kandidēdams uz prezidenta amatu, deklarējis savu īpašumu: 1977. gada Peugeot un nelielu namu vienā no Teherānas strādnieku rajoniem, ko politiķis mantojis no tēva un kurā dzīvo vēl joprojām.
2017. gada 12. aprīlī Ahmadīnežāds paziņoja, ka viņš plāno piedalīties 2017. gada Irānas prezidenta vēlēšanās, neskatoties uz Irānas Augstākā līdera Alī Hāmenejī iebildumiem. Viņa kandidatūru noliedza Irānas Aizbildņu padome.
Dzērvju dzimta
Dzērvju dzimta (Gruidae) ir dzērvjveidīgo kārtas (Gruiformes) putnu dzimta. Tā apvieno 15 mūsdienās dzīvojošas sugas, kas iedalītas 4 ģintīs. Dzērvju dzimtā ir divas apakšdzimtas: dzērvju apakšdzimta (Gruinae) un vainagdzērvju apakšdzimta (Balearicinae). Pēdējā ir divas sugas un viena ģints. Dzērvju dzimtas putniem ir raksturīgas garas kājas un kakli. Tie ārēji atgādina gārņus, lai gan abas grupas nav tuvu radniecīgas. Lidojumā atšķirībā no gārņiem dzērves lido ar izstieptiem kakliem.
Izplatība
Dzērvju dzimtas putni dzīvo lielākajā daļā kontinentu, izņemot Antarktīdu un Dienvidameriku. Latvijā sastopama viena dzērvju dzimtas suga — pelēkā dzērve (Grus grus).
Izskats un īpašības
Dzērves ir lieli putni, garām kājām un kakliem, un lieliem, noapaļotiem spārniem. Ārēji tēviņi un mātītes neatšķiras, bet tēviņi ir nedaudz lielāki nekā mātītes. Lielākā dzērvju dzimtā ir Indijas dzērve (Antigone antigone), kura var sasniegt 176 cm garumu. Tomēr smagākā dzimtā ir Japānas dzērve (Grus japonensis). Tās masa pirms migrācijas sākumas ir 12 kg. Mazākā dzimtā ir mazā dzērve (Grus virgo), kuras garums ir 90 cm, svars 2 kg.
Dzērvju dzimtas putnu apspalvojumā atkarībā no sugas dominē baltā un pelēkā krāsa. Sugas, kas mājo atklātu ūdenstilpju tuvumā, visbiežāk ir baltas. Toties sugas, kas mājo mitros mežos, purvos un nelielās slīkšņās, visbiežāk ir pelēkas. Baltās sugas parasti ir lielākas augumā nekā pelēkās sugas. Meža sugām mazākais augums un pelākais apspalvojums palīdz labāk maskēties ligzdošanas laikā. Turklāt pelēkā dzērve (Grus grus) un Kanādas dzērve (Antigone canadensis) ligzdošanas laikā papildus novārtās ar dubļiem, lai labāk saplūstu ar zemi.
Lielākajai daļai dzērvju uz sejas ir kailas ādas laukumi. Izņēmums ir paradīzes dzērve (Grus paradisea) un mazā dzērve, kurām nav kailas ādas laukumu uz sejas. Šie laukumi kalpo savstarpējai komunikācijai. Ar sejas muskuļu palīdzību dzērve tos var savilkt mazākus un izplest lielākus, un tā spēj izmainīt krāsas intensitāti. Arī cekulus uz galvas dzērves izmanto savstarpējai komunikācijai, tos saceļot vai pieglaužot.
Uzvedība
Dzērves ir aktīvas gaišajā dienas laikā. Atkarībā no sezonas to socializācijas pakāpe mainās. Ligzdošanas laikā tās ir teritoriālas un dzīvo pāros. Kad mazuļi ir izaudzināti, dzērves pulcējas baros, kas kopīgi barojas un atpūšas. Sugas, kas galvenokārt barojas ar augiem, veido lielus barus, bet sugas, kas galvenokārt barojas ar dzīvniekiem, barošanās laikā uzturas ģimenes grupās. Tikai pa nakti nelielās ģimeņu grupas apvienojas, lai kopīgi gulētu.
Barība
Dzērves ir visēdājas. Tās barojas gan ar augu izcelsmes barību, gan dzīvnieku ozcelsmes barību. Tās barojas ar sēklām, saknēm, lapām, riekstiem, zīlēm, ogām, augļiem, kukaiņiem, kāpuriem, gliemežiem, zivīm, nelieliem rāpuļiem, putniem un zīdītājiem. Barošanās ieradumi ir atkarīgi no sugas, reģiona un sezonas.
Ligzdošana
Dzērves veido monogāmus pārus, kuriem ir ilgstošas attiecības, daudziem pāriem tās ir uz mūžu. Pāris izveidojas vairākus gadus pirms tas spēj sekmīgi izaudzināt mazuļus, putnu otrajā vai trešajā dzīves gadā. Jaunajiem putniem pirmie perējumi bieži aiziet bojā. Šajā laikā, ja pārim neizdodas izaudzināt mazuļus, pāru attiecības var arī izjukt. Ja pārim izdodas jau no sākuma sekmīgs perējums, tas paliek kopā uz mūžu. Ligzdošanas laikā dzērves ir teritoriālas. Migrējošās sugas uz ligzdošanas vietām ierodas laikā no aprīļa līdz jūnijam. Tropu sugas ligzdo lietus sezonā. Teritorijas lielums atkarībā no sugas ir dažāds. Tropu sugām tā ir daudz mazāka nekā mērenās joslas sugām. Piemēram, tropos dzīvojošajai Indijas dzērvei terotorija ir apmēram 1 ha liela, bet Japānas dzērvei teritorija sasniedz 500 ha lielumu vai lielāku. Teritoriju parasti apsargā tēviņš. Ja tēviņš aiziet bojā, mātīte parasti neatgriežas vecajā teritorijā, un otrādāk.
Gatis Irbe (albums)
Gatis Irbe ir latviešu hip hop izpildītāja GACHO pirmais oficiāli izdotais otrais studijas albums. Gatis Irbe tika izdots 2009.gada 21.novembrī.
Personāls
Vairums albuma dziesmu mūzikas autors ir Domino (Rolands Sīpols), tomēr papildus mūziku Gatis Irbe albuma dziesmām veidojuši arī Marats (Marats Ogļezņevs) (4;7;9), Rassell (Ruslans Kuksinovičs) (14) un Rassell (Ruslans Kuksinovičs) sastrādājoties ar GACHO (3). Albumā piedalījās vairāki viesmākslinieki, tādi kā zviedru hiphopa zvaigzne Adam Tensta (13), Jānis Stībelis (16), BB Romāns (4; 15), un GACHO māsa Lotte (8). Albums lielākoties ir ierakstīts Dobīti studijā. Dynamic records studijā ierakstīta 17.kompozīcija, Mooz studijā – 15., un 13.dziesma papildus ierakstīta (Adam Tensta vokāls) Folkets Hus Rinkeby studijā Stokholmā, Zviedrijā. Albuma vāka dizainu veidojis Jānis Lauznis (Lomix), foto – Oskars Cirsis.
Gundars Valdmanis
Gundars Valdmanis (1940—2005) bija administratīvais un finanšu darbinieks, Latvijas politiķis, 6. Saeimas deputāts, tautas kopas "Brīvība" dibinātājs.
Dzīvesgājums
Dzimis 1940. gadā latviešu politiķa Alfrēda Valdmaņa ģimenē, viņa tēvs pēc pārcelšanās uz Kanādu strādāja par Ņūfaundlendas ekonomikas attīstības ģenerāldirektoru. Viņš mācījās Bišepa koledžas internātskolā, 1956. gadā pabeidza Monreālas sešgadīgo latviešu sestdienas skolu, 1961. gadā Makgila Universitāti Monreālā, kļūstot par fizikas un matemātikas bakalauru. 1975. gadā Makgila Universitātē ieguva uzņēmumu vadības maģistra grādu. Strādāja Pratt & Whitney Canada (1961—1975), Aluminium Company of Canada (1975—1979), Federal Business Developpment Bank (1979—1987) un Lafferty, Haarwood & Co (1987). Bija arī James Bay Cree indiāņu konsultants, strādāja uzņēmumā Targa International Hong Kong Ķīnā.
1991. gadā atgriezās Latvijā, konsultēja Latvijas valdību ekonomiskos jautājumos, bija Latvijas Hipotēku un Zemes bankas pagaidu vadītājs. 1995. gada septembrī no Vienības partijas saraksta ievēlēts 6. Saeimā. Kļuva slavens ar kaismīgām un tiešām runām, vairākkārtīgi ar speciālu Saeimas balsojumu ticis izslēgts no Saeimas sēdēm. Plašsaziņas līdzekļos pārsvarā izsmiets, attēlots kā nenopietns cilvēks, kurš nāk uz Saeimas sēdēm šortos, mīl iedzert un tukši pabļaustīties. Piemēram, avīze "Rītdiena" rakstīja: "Pirms diviem gadiem Buzajevs sacēla tādu trādirīdi, ka uz sešām sēdēm tika diskvalificēts. Pirms viņa līdzīgu varoņdarbu bija paveicis vienīgi leģendārais Tālavas tauru īsbiksis Gunārs Valdmanis".
Dibināja deputātu grupu "Tālavas sardze" un tautas kopu "Brīvība". Deputātu grupa drīz izjuka, bet tautas kopa "Brīvība" 7. Saeimas vēlēšanās nepārvarēja 5% barjeru. Kandidēja 8. Saeimas vēlēšanās no Sociāldemokrātiskās labklājības partijas saraksta, netika ievēlēts. Gundars Valdmanis nomira Rīgā 2005. gada 1. janvārī 64 gadu vecumā.
Autobiogrāfija
2000. gadā par saviem līdzekļiem izdeva autobiogrāfisku grāmatu Starp dzirnakmeņiem, grāmata tika izdota arī krievu valodā (Жернова). Grāmata dod ieskatu arī specdienestu darbības mērogā un metodēs. Ir aprakstītas gan laulāto pavedināšanas metode, gan CIP drošības garantēšanas metode, autors pastāsta kā viņu mēģināja vervēt un kāda nelietība viņam bija jādara kā piekrišanai sadarboties.
Lūznavas pagasts
Daba
Daļa pagasta teritorijas ietilps Rāznas nacionālajā parkā.
Ezeri
Pagasta teritorijā ir desmit ezeri :
Dupānu ezers, Harčenku ezers, Kiuleņu ezers, Rāznas ezers, Rubčinskas ezers, Serpovkas ezers, Špogu ezers, Ūzulišķu ezers,Viertiukšņa ezers, Zosnas ezers.
Upes
Pagasta teritorijā ir trīs upes :
Kozupe, Malta, Viertiukšne.
Vēsture
Pagastā agrāk atradās Laizēnu muiža, Lūznavas (Dlužņevas, Glužņevas) nosaukums cēlies no tās īpašnieku brāļu Dlužņevsku vārda. 1870.gados viņi pārdeva savus īpašumus ģenerālim Staņislavam Kerbedzim, pēc kura projekta esot uzcelta Lūznavas muiža (1905-1911) un izveidots parks.
1945.gadā Rēzeknes apriņķa Maltas pagastā izveidoja Špēļu ciema padomi. Špēļu ciems ietilpis Maltas (1949-1959) un Rēzeknes (pēc 1959.gada) rajonos. Špēļu ciemam 1954. gadā pievienoja likvidēto Vertukšņas ciemu, 1960.gadā padomju saimniecības "Malta" un sanatorijas "Rāzna" teritorijas pievienoja Maltas strādnieku ciematam, 1965.gadā Špēļu ciemam pievienoja daļu no Maltas lauku teritorijas, 1971.gadā — daļu likvidētā Bumbišķu ciema un Zosnas ciema padomju saimniecības "Malta" teritoriju. 1989.gadā Špēļu ciemu pārdēvēja par Lūznavas ciemu. 1990.gadā ciemu reorganizēja par pagastu. 2009.gadā Lūznavas pagastu kā administratīvo teritoriju iekļāvas Rēzeknes novadā.
Kultūras pieminekļi
Pagasta teritorijā ir septiņi valsts nozīmes un septiņi vietējās nozīmes kultūras pieminekļi.
Valsts nozīmes arhitektūras pieminekļi:
Valsts nozīmes arheoloģijas piemineklis - Višķeru senkapi.
Apskates objekti
Pagastā ir vairāki apskates objekti. Tie ir:
Iedzīvotāji
Pagastā apmēram 60% ir latvieši, bet 40% krievi, pārsvarā vecticībnieki.
Apdzīvotās vietas
Astiki, Dupāni, Grumuži, Gudeļi, Harčenki, Ismeri, Kivleņi, Ļadi, Lūznava, Maiziki, Markovka, Mostovaja, Pustoška, Pušbāri, Rabskova, Regži, Rubčinska, Rutki, Serpovka, Skradeļi, Soboļi, Stilbi, Turčāni, Ūzuliški, Veczosna, Vertukšne (Vertukšņa), Višķeri un Zosna
Reliģija
Pagastā atrodas Ismeru vecticībnieku draudzes dievnams, ka arī Zosnas Svētā Erceņģeļa Miķeļa Romas katoļu baznīca, kura atrodas Zosnas muižas apbūves teritorijā. Tā tika celta 1800.gadā, pārbūvēta 1825 gadā. Baznīcā atrodas slavena altārglezna "Madonna ar bērnu" un krucifikss, kas ir vēl vecāks, nekā pati baznīca.
Molekulārie spēki
Molekulārie spēki ir mijiedarbības spēki, kuri darbojas starp vielas molekulām. Ja molekulas savstarpēji nepievilktos, tad visas vielas jebkuros apstākļos atrastos tikai gāzveida stāvoklī. Tikai pateicoties molekulu pievilkšanās spēkiem, molekulas noturas cita pie citas un veido šķidrumus un cietus ķermeņus.
Tomēr pievilkšanās spēki vieni paši vien nevar nodrošināt stabilus atomu un molekulu veidojumus. Ja attālumi starp molekulām ir ļoti mazi, starp molekulām darbojas atgrūšanās spēki.
Atomu un molekulu uzbūve
Atoms, bet vēl vairāk molekula ir sarežģīta sistēma, kura sastāv no atsevišķām lādētām daļiņām - elektroniem un atoma kodoliem. Kaut arī kopumā molekulas ir elektroneitrālas, starp tām nelielos attālumos darbojas ievērojami elektriskie spēki. Elektroni savstarpēji iedarbojas ar blakus esošo molekulu kodoliem. Ir ļoti grūti aprakstīt atomu un molekulu iekšienē esošo daļiņu kustību un molekulu mijiedarbības spēkus. To apskata atomfizika. Aplūkosim tikai rezultātu, aptuveni parādot divu molekulu mijiedarbības spēku atkarību no attāluma starp tām.
Atomi un molekulas sastāv no lādētām daļiņām, kurām ir pretēju zīmju lādiņi. Starp vienas molekulas elektroniem un otras molekulas atomu kodoliem darbojas pievilkšanās spēki. Tajā pašā laikā starp abu molekulu elektroniem un starp atomu kodoliem darbojas atgrūšanās spēki.
Tā kā atomi un molekulas ir elektroneitrālas, molekulārie spēki ir tuvdarbības spēki. Attālumos, kas nedaudz reižu pārsniedz molekulu izmērus, molekulu mijiedarbības spēki praktiski nedarbojas.
Molekulāro spēku atkarība no attāluma starp molekulām
Aplūkosim, kā atkarībā no attāluma starp molekulām mainās mijiedarbības spēku projekcija uz taisnes, kura savieno abu molekulu centrus. Attālumos, kas 2...3 reizes lielāki par molekulu diametru, atgrūšanās spēks praktiski vienāds ar nulli. Kaut cik manāms ir tikai pievilkšanās spēks. Attālumam samazinoties, pievilkšanās spēks pieaug un tajā pašā laikā sāk parādīties atgrūšanās spēks. Šīs spēks ļoti ātri pieaug, tikko atomu elektronu mākoņi sāk pārklāties. Tā rezultātā samērā lielos attālumos molekulas pievelkas, bet mazos - atgrūžas.
Attālumā r_0 \, kas apmēram vienāds ar molekulu rādiusu summu, rezultējošā spēka projekcija F_r = 0 \, jo pievilkšanās spēka modulis ir vienāds ar atgrūšanās spēka moduli. Ja r > r_0 \, pievilkšanās spēks pārsniedz atgrūšanās spēku un rezultējošā spēka projekcija ir negatīva. Ja, tad F_r \to 0 \. Attālumā r < r_0 \ atgrūšanās spēks pārsniedz pievilkšanās spēku.
* ja rezultējošais spēks ir mazāks par nulli, tad molekulas pievelkas, ja lielāks par nulli, tad - atgrūžas
Elastības spēka rašanās cēloņi
Ar molekulu mijiedarbības spēku atkarību no attāluma starp molekulām izskaidrojama elastības spēku parādīšanās, ķermeņus saspiežot vai izstiepjot. Ja cenšamies satuvināt molekulas līdz attālumiem, kas mazāki par r_0 \, sāk darboties spēks, kurš traucē satuvināšanos. Un otrādi - attālinot molekulas citu no citas, darbojas pievilkšanās spēks, kurš pēc ārējās iedarbības izbeigšanās atgriež molekulas izejas stāvoklī.
Tā kā, ķermenim deformējoties, mainās attālumi starp visām molekulām, tad uz katru molekulu slāni no kopējās deformācijas attiecas tikai niecīga daļa. Tāpēc Huka likums ir spēkā deformācijām, ja tās miljoniem reižu pārsniedz molekulu izmērus.
Rīgas Doma kora skolas meiteņu koris
Rīgas Doma kora skolas meiteņu koris ir dibināts 1997. gadā. Pirms 1997. gada Rīgas Doma kora skolā bija tikai zēnu koris. Meiteņu kora dibinātāja un vadītāja līdz 2000. gadam bija Gunta Birziņa. Sākot ar 2000. gadu kora mākslinieciskā vadītāja ir diriģente Aira Birziņa. Tā kā koris ir skolas koris, tad meitenes mācās ne tikai dziedāt, bet arī virtuozi lasīt nošurakstu un spēlēt dažādus mūzikas instrumentus. Līdztekus darbam mācību stundās un dziedāšanai skolas pasākumos, koris dzied regulāri koncertos un dievkalpojumos. Tas piedalās dažādās programmās - solo uzstāšanās operu izrādēs un izvērstas formas skaņdarbu iestudējumos. Koris ik pa laikam dodas koncertbraucienos (Lielbritānija, Ungārija, Vācija, Zviedrija). Nozīmīgākais starptautiskais Rīgas Doma meiteņu kora panākums — britu laikrakstu un žurnālu mūzikas kritiķu viscildinošākajiem komplimentiem apbērtā uzvara starptautiskajā Eiroradio un BBC konkursā „Let the Peoples Sing” Londonā (2003).
Māksliniecisko programmu un dažādu projektu realizēšanā Rīgas Doma kora skolas meiteņu koris ir sadarbojies ar daudziem Latvijas mūziķiem un māksliniekiem. Tāpat kora darbībā nozīmīgu vietu ieņem meistarklases ar dažādiem ārvalstu diriģentiem.
2009. gada novembrī, Rīgas Doma kora skolas meiteņu koris izcīnija 4 balvas Tolosas kora konkursā (kurš ir viens no prestižākajiem kora konkursiem Eiropā). Meitenes vinēja 1. vietu bērnu koru divīzijā, skatītāju balvu, labāko Basku dziesmas izpildījumu un visa konkursa Grand Prix. 2010. gada maijā meiteņu koris brauks uz Bulgāriju sacensties ar Grand Prix ieguvējiem no citiem 4 koru konkursiem.
Diskogrāfija
Meiteņu koris ir izdevis vairākus albumus :
Skrituļdēlis
Skrituļdēlis vai skeitbords (en) ir dēlis, kas sastāv no vairākām koksnes kārtām, ar piekares palīdzību piestiprinātiem četriem ritentiņiem, paredzēts vienkāršai braukāšanai un triku izpildei.
Autoceļš P42
P42 autoceļš Viļaka—Zaiceva—Krievijas robeža (Pededze) ir reģionālais Latvijas autoceļš, kas savieno autoceļu P35 3 km no Viļakas caur Kupravu un Liepnu ar Latvijas-Krievijas robežas robežkontroles punktu «Pededze». Autoceļa garums ir 47,4 km un tas lielākajā daļā klāts ar grants segumu. Ceļš šķērso Balvu un Alūksnes novadus.
Ņūdžersijas "Devils"
Savas pastāvēšanas vēsturē "Devils" ir 3 reizes uzvarējis NHL, 4 reizes ir kļuvis par konferences uzvarētāju un 9 reizes — divīzijas čempionu. Mājas spēles komanda aizvada Prudential Center hallē.
Spēlētāji
Daudzus gadus klubā aizvadījuši tādi spēlētāji kā Skots Nīdermaijers un Skots Stīvenss, Kens Daneiko, Martins Brodērs un Patriks Eliāšs.
Pašreizējais sastāvs
''Pēdējoreiz atjaunots 2022. gada 8. oktobrī.''
Stefens Karijs
Vordels Stefens Karijs II (en; dzimis Akronā, Ohaio štatā, ASV) ir amerikāņu basketbolists, spēlē saspēles vadītāja pozīcijā. 2023. gadā pārstāv Nacionālās basketbola asociācijas (NBA) klubu Goldensteitas "Warriors", kurā aizvadījis visu profesionāļa karjeru. 2015. gadā izcīnījis sezonas vērtīgākā spēlētāja titulu un kluba sastāvā kļuva par NBA čempionu, kas bija kluba pirmais čempiontituls kopš 1975. gada. Pēc tam ar "Warriors" vēl trīsreiz kļuvis par NBA čempionu (2017, 2018, 2022) un vienreiz atzīts par sezonas labāko spēlētāju (2016). 2022. gadā pirmo reizi karjerā atzīts par NBA finālsērijas vērtīgāko spēlētāju. S. Karijs tiek uzskatīts par vienu no labākajiem basketbolistiem vēsturē un bieži tiek nosaukts kā labākais metējs basketbola vēsturē. Ar viņa spēles stilu tiek saistītas pēdējā desmitgadē notikušās būtiskās izmaiņas basketbolā, daudz lielāku nozīmi iegūstot trīspunktu metieniem. Kopš 2021. gada 14. decembra S. Karijs ir NBA rekordists iemesto trīspunktu metienu skaita ziņā (apsteidza Reju Allenu), tāpat viņš ir arī izslēgšanas spēlēs visvairāk trīspunktu metienus iemetušais spēlētājs. Šajā rādītājā otrajā vietā ir viņa komandas biedrs Klejs Tompsons, rezultatīvos spēlētājus kopīgi dēvē par Splash Brothers.
S. Karija tēvs Dels Karijs arī bijis basketbolists, spēlējis NBA un joprojām ir sava kluba "Hornets" rekordists gūto punktu un iemesto trīspunktu metienu skaitā. Tāpat NBA spēlētājs ir arī viņa jaunākais brālis Sets Karijs.
NBA
2009. gada NBA draftā Kariju ar kopējo 7. kārtas numuru izraudzījās Goldensteitas "Warriors". Debijas sezonā NBA tika iekļauts sezonas labāko jauno spēlētāju pirmajā izlasē, kā arī bija otrais balsojumā par sezonas labāko debitantu. 2010.—2011. gada sezonā basketbolists tika apbalvots ar Sportsmanship (sportiskuma) balvu. Izlaida daļu 2011.—2012. gada sezonas savainojumu dēļ, lokauta dēļ saīsinātajā sezonā piedalījās vienīgi 26 no 66 spēlēm.
zaudējumā pret Ņujorkas "Knicks" guva 54 punktus, kas tobrīd bija sportista rekords. 2012.—2013. gada sezonā uzstādīja līgas rekordu trāpītajos trīspunktu metienos, trāpīja 272 trīspunktniekus. Bija līgas līderis trāpītajos trīspunktniekos arī nākamajās divās sezonās (2014.—2015. gada sezonā uzstādīja atkal jaunu rekordu — 286 iemesti trīspunktnieki). S. Karija pārstāvētā "Warriors" komanda pirmoreiz pēc vairāku sezonu pārtraukuma kvalificējās izslēgšanas spēlēm, kurās sasniedza konferences pusfinālu.
S. Karijs uzstādīja kluba rekordu gūtajos trīspunktu metienos (gūdams 701. trīspunktu metienu). Tika iebalsots NBA Visu zvaigžņu spēles sākumsastāvā. Izslēgšanas spēlēs zaudēja pirmajā kārtā pret Losandželosas "Clippers". S. Karijs tika iekļauts līgas simboliskajā otrajā izlasē.
S. Karijs trāpīja savu 1000. trīspunktu metienu, tā bija viņā 369. spēle, tādējādi viņš šo atzīmi sasniedza ar mazāko spēļu skaitu visā līgas vēsturē. uzstādīja savu karjeras rekordu spēlē gūtajos punktos (51). Saņēma visvairāk balsu Visu zvaigžņu spēles balsojumā. 2014.—2015. gada sezonā bija kluba līderis sezonā, kurā "Warriors" guva visvairāk uzvaru kluba vēsturē (67), pārspēja savu līgas rekordu vienā sezonā iemestajos trīspunktniekos (286). Viņš ir otrais saspēles vadītājs līgas vēsturē, kas bijis komandas, kura sezonā izcīna vismaz 65 uzvaras, rezultatīvākais spēlētājs. Karijs tika atzīts par 2014.—2015. gada sezonas līgas vērtīgāko spēlētāju. Viņš ir otrs "Warriors" kluba spēlētājs, kas saņēmis šo balvu (pirmais bija Vilts Čemberlens). 2014.—2015. gada sezonas noslēgumā kļuva par NBA čempionu "Warriors" sastāvā, finālsērijā ar 4—2 pārspējot Klīvlendas "Cavaliers" vienību.
2015.—2016. gada sezonas noslēgumā "Warriors" finālsērijā piekāpās Klīvlendas "Cavaliers", kas kļuva par čempioniem. Šī bija otrā sezona pēc kārtas, kad S. Karijs tika atzīts par sezonas līgas vērtīgāko spēlētāju; viņš bija arī sezonaas rezultatīvākais spēlētājs ar 30,1 punktu vidēji spēlē. Pēc tam vēl divreiz kļuvis par NBA čempionu ar "Warriors" komandu (2017, 2018), kas abas reizes finālsērijā pieveica "Cavaliers". 2018.—2019. gada NBA sezonas finālsērijā "Warriors piekāpās Toronto "Raptors".
Divās sekojošajās sezonās vairāki komandas vadošie spēlētāji guva nopietnas traumas, tādēļ "Warriors" nebija titula pretendenti. Toties 2021. gada sākumā S. Karijs sasniedza karjeras rezultativitātes rekordu, spēlē pret Portlendas "Trail Blazers" (uzvara 137—122) gūdams 62 punktus.
2021. gada janvārī, aizvadot savu 807. spēli "Warriors" sastāvā, S. Karijs sasniedza un drīz arī apsteidza Krisa Mulina rekordu, kļūdams par visvairāk spēļu aizvadījušo spēlētāju kluba vēsturē. Tāpat viņam pieder "Warriors" rekordi kā visvairāk punktus guvušajam, visvairāk trīspunktu metienus iemetušajam un visvairāk rezultatīvas piespēles iedevušajam spēlētājam
2022. gada februārī S. Karijs NBA Visu zvaigžņu spēlē guva 50 punktus un uzstādīja rekordu ar 16 trāpītiem trīspunktu metieniem, iegūdams karjerā pirmo Visu zvaigžņu spēles vērtīgākā spēlētāja balvu. 2021.—2022. gada NBA sezonas noslēgumā S. Karijs kopā ar "Warriors" iekļuva NBA finālā, Rietumu konferences finālos pārspējot Dalasas "Mavericks". Finālsērijā tika pārspēti Bostonas "Celtics" basketbolisti, un S. Karijs ieguva savu ceturto NBA čempiontitulu, kā arī pirmo reizi karjerā tika atzīts par NBA finālsērijas vērtīgāko spēlētāju.
ASV izlase
Kopā ar ASV izlasi izcīnīja zelta medaļu 2010. gada Pasaules čempionātā un 2014. gada Pasaules kausā.
Nikolajs Zisis
Nikolajs Zisis (el; dzimis Salonikos, Grieķijā) ir grieķu basketbolists, spēlē aizsarga pozīcijā. Pašlaik (2015) pāsrtāv Turcijas klubu Stambulas "Fenerbahçe Ülker".
Lenčnas apriņķis
Lenčnas apriņķis ir apriņķis Polijā, Ļubļinas vojevodistes centrālajā daļā. Robežojas ar Ļubļinas vojevodistes Parčevas, Vlodavas, Helmas, Svidņikas, Ļubļinas un Lubartovas apriņķiem.
Lenčna
Lenčna - pilsēta Polijas austrumos, Ļubļinas vojevodistē, uz austrumiem no Ļubļinas pie Vepšas upes.
Pilsētas dibinātājs ir Polijas hetmanis Jans Tarnovskis (Jan Tarnowski). 1581. gadā Stefana Batorija doto privilēģiju dēļ, pilsēta kļuva par lielu zirgu un mājlopu tirdzniecības centru. Pēc Polijas dalīšanām iekļāvās Austrijas impērijā, vēlāk ietilpa Varšavas hercogistē, bet kopš 1815. gada - Krievijā. 1918. gadā iekļāvās jaunajā Polijas valstī. Kopš XX gadsimta septiņdesmitajiem gadiem ir lielākā pilsēta Ļubļinas akmeņogļu ieguves baseinā.
Futbolista Gžegoža Bronovicka (Grzegorz Bronowicki, 1980 - ) dzimtā pilsēta.
Polārais loks
Polārais loks ir paralēle katrā no planētas puslodēm, sākot no kuras līdz ģeogrāfiskajam polam ir apgabals, kurā vismaz divas reizes astronomiskā gada laikā 24 stundu periodā nenotiek diennakts gaišā un tumšā perioda maiņa. Sakarā ar atmosfēras refrakciju un Saules diska izmēru, polāro dienu iespējams novērot arī zemākos platuma grādos, bet polāro nakti - augstākos. Planētai var būt tikai divi polārie loki. Polāro loku atrašanās vietu nosaka planētas griešanās ass leņķis attiecībā pret ekliptiku.
Zeme
Uz Zemes polārie loki atrodas 66° 33′ 39″ ziemeļu un dienvidu platuma grādos un saucas attiecīgi par ziemeļu un dienvidu polārajiem lokiem. Ziemas saulgriežos (21.-22. decembrī) aiz ziemeļu polārā loka Saule neuzaust (aiz dienvidu - nenoriet), attiecīgi vasaras saulgriežos aiz ziemeļu polārā loka saule nenoriet, aiz dienvidu - neuzlec. Jo lielāks ir attālums no polārā loka pola virzienā, jo polārās dienas un nakts periods ir ilgāks.
Sakarā ar Zemes nevienmērīgo kustību pa orbītu polārā loka novietojums mainās. Diennakts laikā tas var mainīties par 2 m, gada laikā - par 100 m.
Ziemeļu puslodē polārais loks šķērso ASV (Aļaskā), Kanādas, Grenlandes, Īslandes, Norvēģijas, Zviedrijas, Somijas un Krievijas teritorijas, dienvidu puslodē vairākās vietās šķērso Antarktīdas kontinentu.
Need for Speed: Underground
Spēlē var izvēlēties veidot karjeru. Vēl var atrasties garāžā, kur var izmainīt visu mašīnu, sākot ar uzlīmēm un beidzot ar jauniem motoriem. Visas spēles sacensības notiek naktī, izdomātā pilsētā ar nosaukumu Olimpic city. Spēle bija populāra un tai arī ir turpinājums Need for Speed: Underground 2.
Apļa sacensības
Apļa sacensības ir standarta sacensības, kurās var piedalīties līdz četriem braucējiem. Spēlētājam ir jābrauc pa apli vismaz divas reizes. Šis sacensību tips arī ir izplatītākais šajā spēlē. Šāda veida sacensības līdz šim ir bijušas visās "Need for Speed" sērijas spēlēs.
Izslēgšanas sacensības
Tās ir attīstītas apļa sacensības. Katrā aplī pēdējais braucējs tiek izmests, līdz paliek tikai viens braucējs. Underground lielākais apļu skaits, kas ir iespējams šajā tipā, ir trīs apļi. Šādas sacensības ir bijušas vairākās iepriekš izdotās sērijas spēlēs.
Sprints
Parasti šīs sacensības ir īsākas nekā apļa sacensības (to maksimālais garums ir astoņi kilometri). Spēlētājam ir doti kontrolpunkti, kuriem jāizbrauc cauri. Pirmais, kurš šķērso finiša līniju, ir uzvarētājs.Ir arī īpašas sacensības, kur braukšanai no starta līdz finišam ir dots ierobežots laika sprīdis, turklāt piedalās tikai spēlētājs.Ja spēlētājs iekļaujas laikā, viņš saņem unikālu detaļu.
Drifts
Drifts ir jauns sacensību tips "Need for Speed" sērijā. Spēlētājam ir doti vairāki apļi, lai driftojot savāktu nepieciešamo punktu skaitu un iegūtu pirmo vietu.Ja spēlētājs ietriecas šķērslī, punktus neieskaita. Šīs ir vienīgās sacensības, kurās laiks nevar beigties.
Dragreiss
Spēlētājam jāsacenšas ar vienu līdz trim pretiniekiem. Ir jābrauc pa garu ceļa posmu bez līkumiem. Pirmais, kurš sasniedz finiša līniju, uzvar. Šis ir vienīgais sacensību tips, kur spēlētājam nav ļauts braukt ar automātisko ātrumkārbu, tāpēc spēlētājam ir jāpārslēdz ātrums. To nedarot, var neizturēt automašīnas dzinējs .Šis sacīkšu veids parādījās arī citās "Need for speed" daļās.
Udmurtija
Udmurtijas Republika (ru, udm) ir viena no Krievijas Federācijas republikām, kas atrodas Volgas federālajā apgabalā. Tā robežojas ar Kirovas apgabalu rietumos un ziemeļos, Permas novadu austrumos, Baškīriju un Tatarstānu dienvidos. Republikas galvaspilsēta ir Iževska. Udmurtija dibināta 1920. gada 4. novembrī.
Valstiskā iekārta
Valstisko tiesību stāvokli Udmurtijas Republikai nosaka Krievijas Federācijas Konstitūcija un Udmurtijas Republikas Konstitūcija. Augstākais likumdošanas un kontroles orgāns ir Udmurtijas Republikas valsts padome, kas tiek pārvēlēta reizi piecos gados. Izpildvaru republikā veido prezidents un Udmurtijas Republikas valdība. Udmurtijas Republikas konstitucionālā tiesa ir augstākais republikas tiesvedības orgāns.
Vēsture
Pirmās pastāvīgās ļaužu apmetnes Udmurtijas teritorijā parādījās 8 - 6 tūkstošus gadu pirms mūsu ēras. 15. un 16. gadsimtā Udmurtija atradās Kazaņas hanistes, vēlāk Krievijas caristes sastāvā.
Pēc Oktobra revolūcijas tika izveidots Votskas autonomais apgabals, kas 1932. gada 1. janvārī tika pārdēvēts par Udmurtijas autonomo apgabalu, vēlāk par Udmurtijas APSR. 1991. gada 11. oktobrī tās Augstākā padome pieņēma lēmumu Udmurtijas APSR pārdēvēt par Udmurtijas Republiku.
2008. gadā Krievijas Federācijas Centrālā banka izlaida piemiņas monētu, kas veltīta Udmurtijas Republikai.
Ģeogrāfija
Republika atrodas Vidējo Urālu austrumu daļā, Kamas un Vjatkas upju baseinā. Teritorija sastāv no vairākām kalnienēm un zemienēm. Augstākais punkts - 332 metri, atrodas republikas ziemeļaustrumos Augškamas augstienē. Zemākā punkts - 51 metrs, dienvirietumu daļā, gandrīz pie robežas ar Tatarstānas Republiku, Vjatkas upes palienē.
Klimats
Udmurtija atrodas kontinentālā klimata zonā, kam raksturīgas karstas vasaras un aukstas, sniegiem bagātas ziemas.
Vidējā gada temperatūra republikas teritorijā svārstās no 1,0 °C līdz 2,5 °C. Gada siltākais mēnesis ir jūlijs (+17,5 °C - 19 °C), aukstākais - janvāris (—14 °C - —15 °C). Maksimālās temperatūras sasniedz +38 °C. Zemākā fiksētā temperatūra zem -50 °C (1978. gada 31. decembrī).
Vidējais gada norišņu daudzums ir 500 – 600 mm. Siltajā periodā (virs 0 °C) izkrīt 65 - 75 % nokrišņu no gada normas.
Šmits
Šmits (de, no Schmied — 'kalējs'; sieviešu dzimtē Šmite vai Šmita) ir vācu cilmes uzvārds. Cilvēki ar šo uzvārdu:
Udmurtija
Nafta
Republikas pamata resurss ir nafta. Izpētītās naftas rezerves sastāda aptuveni 300 miljonus tonnas, gadā tiek iegūtas 10 miljoni tonnas naftas. Lielākās ieguves vietas ir Čutirska-Kiongopska, Miškinska, Gremihinska, Jeļņikovska, Vjatska, Karsovaiska.
Udmurtija ir Volga-Urālu naftas gāzes provincē. Naftas ieguves darbi republikā tika uzsākti 1945. gadā, bet pirmie naftas pārstrādes uzņēmumi parādījās 1969. gadā.
Kūdra
Udmurtijas Republikas teritorijā piereģistrētas 619 kūdras ieguves vietas ar kopējo rezervi 204,7 miljoni tonnu. Iedalītas 4 kūdras ieguves pamatzonas:
Ogles
Republikā iegūst brūnogles un akmeņogles. Galvenie ogļu ieguves rajoni ir Kazakovas (Alnašas rajonā) un Kambaras, kur ogu ieguvju vietas ir 1000 — 1500 metru dziļumā.
Tomašova Lubelska
Tomašova Lubelska - pilsēta Polijas austrumos, Ļubļinas vojevodistē, uz dienvidaustrumiem no Zamoscas. No 1939. gada 17. septembra līdz 26. septembrim Polijas kampaņas laikā pilsētas apkārtnē notika Tomašovas Lubelskas kauja - otra lielākā Polijas kampaņas kauja un lielākā tanku kauja šajā kampaņā. Poļu karaspēks cieta smagu sakāvi, tika iznīcinātas divas Polijas armijas - Kraków un Lublin.
Poļu - amerikāņu aktrises Joannas Paculas (Joanna Pacula, 1957 - ), cionista Leona Pinckera (Leon Pinsker, 1821-1891) un futbola trenera Mareka Zuba (Marek Zub; 1964) dzimtā pilsēta.
Tiva
Tivas Republika (ru, ) ir viena no Krievijas Federācijas republikām Sibīrijas federālajā apgabalā. Tā atrodas Āzijas ģeogrāfiskajā centrā, Sibīrijas dienvidu daļā. Tā robežojas ar Altaja Republiku dienvidrietumos un rietumos, Hakasijas Republiku ziemeļrietumos un ziemeļos, Krasnojarskas novadu ziemeļos, Irkutskas apgabalu ziemeļos un ziemeļaustrumos, Burjatijas Republiku austrumos, kā arī ar Mongoliju dienvidos. Tās galvaspilsēta ir Kizila. Iedzīvotāju skaits 2010. gadā bija 307 925 cilvēki.
Meži, kalni un stepe veido lielāko daļu Tivas ainavas.
Lielākā daļa iedzīvotāju ir tivieši, kuri runā tiviešu valodā, bet arī krievu valoda ir plaši izmantota.
Vēsture
Zināms, ka no 1207. gadā tagadējās Tivas teritorija bija Mongoļu impērijas sastāvā. 1757. gadā to pakļāva Ķīnas impērija, kas 1860. gadā noslēdza vienošanos ar Krievijas Impēriju par krievu mednieku apmešanos šajā Ārējās Mongolijas robežapvidū. 1911. gadā ar Krievijas atbalstu izveidoja separātistu valdību, kas pasludināja neatkarīgu Urjanhaju republiku (Урянхай). 1914. gada 17. aprīlī to kā protektorātu inkorporēja Krievijas Impērijā un nodēvēja par Urjanhaju novadu (Урянхайский край).